કન્વીનર આર. પી. માટે, ઉપપ્રમુખ રોનક ચૌધરી, સહમંત્રી સંદીપ ગામીત, સ્ટાફ નર્સ પ્રતિનિધિ ગૌતમ બાપોદરા સહિત મંડળના હોદ્દેદારોએ ગુરુવારે મુખ્ય જિલ્લા આરોગ્ય અધિકારીને લેખિતમાં રજૂઆત કરતા જણાવ્યું હતું કે, તાજેતરના રાજ્યકક્ષાના આંદોલન તથા ગત્ ફેબ્રુઆરી-૨૦૧૯ માં સરકાર સાથે સમાધાન બાદ જિલ્લા કક્ષાનાં વિવિધ પ્રશ્નો તાકીદે નિરાકરણ માટે રાજ્ય સરકારે વિવિધ પરિપત્રો બહાર પાડી જિલ્લા પંચાયતોને સૂચના આપી હતી, પરંતુ એક વર્ષ જેટલો સમય થવા છતાં જિલ્લા વહીવટી તંત્રની લાપરવાહીએ આરોગ્ય કર્મચારીઓ આર્થિક નુકસાન વેઠી રહ્યા છે, જેથી આખરે આરોગ્ય કર્મચારીઓને ન્યાય અપાવવા તાપી જિલ્લા આરોગ્ય કર્મચારી મંડળે ગુરુવારે જિલ્લા વહીવટી તંત્રને પાંચ દિવસનું અલ્ટિમેટમ આપ્યું છે.